Τζίνα Λαμπρούση

Η **Τζίνα (Γεωργία) Λαμπρούση** (27 Ιανουαρίου 1993, Αθήνα) είναι Ελληνίδα διεθνής αθλήτρια πετοσφαίρισης, η οποία κατά την περίοδο 2025-2026 αγωνίζεται με τη φανέλα του Πανιωνίου στο Πρωτάθλημα Ελλάδας στη θέση της κεντρικής.

## Καριέρα
Η Πρεβεζάνα στην καταγωγή Γεωργία Λαμπρούση, ή Τζίνα όπως προτιμά να την αποκαλούν, ασχολήθηκε από πολύ μικρή ηλικία με τον αθλητισμό. Ξεκίνησε το 2002 με το αγωνιστικό αερόμπικ (συνδυασμός ασκήσεων ενόργανης και ρυθμικής γυμναστικής με μουσική), και μάλιστα υπήρξε και μέλος της εθνικής ομάδας. Μετά από έξι χρόνια όμως αναγκάστηκε να εγκαταλείψει το άθλημα αυτό λόγω του ύψους της, και με την παρακίνηση των προπονητών της στο αθλητικό γυμνάσιο που φοιτούσε, άρχισε να ασχολείται με την πετοσφαίριση. Έτσι το 2008, σε ηλικία 15 ετών εντάσσεται στις υποδομές του Ηρακλή Κηφισιάς, και λίγους μήνες αργότερα ήταν μέλος της Εθνικής ομάδας νεανίδων.
Την περίοδο 2008-09 κατέκτησε με τον Ηρακλή Κηφισιάς το Πρωτάθλημα Ελλάδας Κορασίδων, και την περίοδο 2010-11 το Πρωτάθλημα Ελλάδας πετοσφαίρισης νεανίδων.
Σταδιακά προωθήθηκε στην πρώτη  ομάδα του Ηρακλή, συμμετέχοντας στο Πρωτάθλημα πετοσφαίρισης Α1 Γυναικών.
Το Καλοκαίρι του 2013 Τζίνα Λαμπρούση έκανε το μεγάλο βήμα προς την τότε ανερχόμενη δύναμη της ελληνικής πετοσφαίρισης, τον Ολυμπιακό Πειραιώς, του οποίου αποτέλεσε επί χρόνια βασικό στέλεχος. Αρχικά υπέγραψε συμβόλαιο ενός έτους, το οποίο ανανεώθηκε το 2014  αλλά και τον Μάιο του 2017 γιά τρία ακόμη χρόνια.

Με τον Ολυμπιακό η Τζίνα Λαμπρούση από τη μεταγραφή της μέχρι το 2020 κατέκτησε όλους τους εγχώριους τίτλους πετυχαίνοντας έξι νταμπλ, το Πρωτάθλημα Ελλάδας 2019-20, το Ασημένιο Μετάλλιο στο Τσάλεντζ Καπ το 2017 αλλά κυρίως το Χρυσό Μετάλλιο στην ίδια διοργάνωση το 2018, ως μια από τις βασικές κεντρικές μαζί με την Κατερίνα Γιώτα στην μεγάλη αυτή επιτυχία των ερυθρολεύκων.

Τον Μάιο του 2020 αποφάσισε να συνεχίσει την καριέρα της στο εξωτερικό, υπογράφοντας στην ισχυρή γαλλική Βόλεϊ Μυλούζ Αλσάς. Στην ομάδα της Αλσατίας παρέμεινε για δύο χρόνια, κερδίζοντας όλους τους τίτλους της περιόδου 2020-21: Πρωτάθλημα, Κύπελλο και Σούπερ Καπ Γαλλίας, με αποφασιστική συμβολή στο πρώτο νταμπλ στην ιστορία της Βόλεϊ Μυλούζ.  Τον Μάιο του 2022 αποχώρησε ως δευτεραθλήτρια Γαλλίας από την ομάδα της Μυλούζης  για την επίσης ισχυρή ρουμάνικη Κ.Σ.Μ. Τιργκοβίστε, στην οποία όμως δεν είχε τον επιθυμητό χρόνο συμμετοχής, και έτσι τον Δεκέμβριο του 2022 επέστρεψε στον Ολυμπιακό.

## Διεθνής Καριέρα
Σε ηλικία 16 ετών το 2009 η Τζίνα Λαμπρούση κλήθηκε στην Εθνική Νεανίδων και συμμετείχε στα προκριματικά του αντίστοιχου Ευρωπαϊκού Πρωταθλήματος του 2010. Τον Αύγουστο του ίδιου έτους κατέκτησε το χάλκινο μετάλλιο και τον Ιούλιο του 2011 το Ασημένιο Μετάλλιο στο Βαλκανικό Πρωτάθλημα Νεανίδων, στη μεγαλύτερη μέχρι τότε διάκριση στην ιστορία της αντίστοιχης ελληνικής ομάδας.
Το 2011 είχε ήδη συμμετάσχει σε αγώνες της Εθνική γυναικών και στη συνέχεια αποτέλεσε για πολλά χρόνια μαζί με την Κατερίνα Γιώτα το βασικό δίδυμο στις θέσεις των κεντρικών μπλοκέρ. Το 2012 συμμετείχε στους προκριματικούς του Ευρωπαϊκού Πρωταθλήματος του 2013, στους αγώνες της Ευρωπαϊκής Λίγκας, στους Μεσογειακούς της Μερσίνης  αλλά και στις δύο φάσεις του Παγκοσμίου Πρωταθλήματος 2014.
Το 2014 ήταν παρούσα στους προκριματικούς του Ευρωπαϊκού 2015  και στην Ευρωπαϊκή Λίγκα, στην οποία κατέκτησε δύο Χάλκινα Μετάλλια στις διοργανώσεις του 2015 και 2016, και το 2017 συμμετείχε στους προκριματικούς του Παγκοσμίου 2018.

Το 2018 ήταν βασικό στέλεχος της Εθνικής Ελλάδας που κατέκτησε το Ασημένιο Μετάλλιο στους Μεσογειακούς Αγώνες της Ταραγόνας, καθώς και στους προκριματικούς του Ευρωπαϊκού 2019, στο οποίο επίσης συμμετείχε στην επανεμφάνιση της Ελλάδας μετά από 18 χρόνια σε τελική φάση, όπου η «Γαλανόλευκη» κατέκτησε την 14η θέση μεταξύ 32 χωρών.
Τα επόμενα χρόνια συμμετείχε ως αναντικατάστατο μέλος του αντιπροσωπευτικού συγκροτήματος στους προκριματικούς  και στους τελικούς του Ευρωπαϊκού 2021, καθώς και στην τελική φάση της ίδιας διοργάνωσης το 2023.
Η Τζίνα Λαμπρούση μέχρι τον Μάιο του 2018 είχε πραγματοποιήσει 76 επίσημες συμμετοχές με την ελληνική εθνική ομάδα πετοσφαίρισης γυναικών.

## Διεθνείς Τίτλοι - Διακρίσεις
**[[Μεσογειακοί Αγώνες]]
*  [[Μεσογειακοί Αγώνες 2018|2018]]: [[Ταραγόνα]], Ισπανία

**Ευρωπαϊκή Λίγκα
*  2015
*  2016

**Βαλκανικό Πρωτάθλημα Νεανίδων
*  2011: Ιβανίτσα, Σερβία
*  2010: Μπάνια Λούκα, Βοσνία & Ερζεγοβίνη

== Συλλογικοί τίτλοι - Διακρίσεις ==
=== Διεθνείς διοργανώσεις ===
**Τσάλεντζ Καπ
*  2018 (Ολυμπιακός Πειραιώς)
*  2017 (Ολυμπιακός Πειραιώς)

### Εθνικά Πρωταθλήματα
**8 [[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας]]**
* 2013-14, 2014-15, 2015-16, 2016-17, 2017-18, 2018-19, 2019-20 ,2024-25 (Ολυμπιακός Πειραιώς)
****2η Θέση**: 2022-23, 2023-24 (Ολυμπιακός Πειραιώς)

**1 Πρωτάθλημα Γαλλίας**
* 2020-21 (Βόλεϊ Μυλούζ Αλσάς)
****2η Θέση**: 2021-22 (Βόλεϊ Μυλούζ Αλσάς)

### Εθνικά Κύπελλα
**8 [[Κύπελλο Ελλάδας πετοσφαίρισης γυναικών|Κύπελλα Ελλάδας]]** 
* 2014, 2015, 2016, 2017, 2018, 2019, 2024, 2025 (Ολυμπιακός Πειραιώς)

**1 Κύπελλο Γαλλίας**
* 2021 (Βόλεϊ Μυλούζ Αλσάς)

**1 Σούπερ Καπ Γαλλίας**
* 2021 (Βόλεϊ Μυλούζ Αλσάς)

'''1 Σούπερ Kαπ Ελλάδος
* 2024 (Ολυμπιακός Πειραιώς)

## Ατομικές Διακρίσεις
* Πρωτάθλημα Ελλάδας 2014-15: Πολυτιμότερη Παίκτρια (MVP) 3ης αγωνιστικής 
* Κύπελλο Ελλάδας 2016 (Χίος): Πολυτιμότερη Παίκτρια (MVP) Φάιναλ-Φορ 
* Πρωτάθλημα Ελλάδας 2016-17: Καλύτερη αθλήτρια, Καλύτερη κεντρική 

## Παραπομπές


## Εξωτερικοί σύνδεσμοι - Πηγές
* Τζίνα Λαμπρούση: Παρουσίαση - Ατομικά στοιχεία - Ομάδες - Τίτλοι - Διακρίσεις women.volleybox.net 
* Τζίνα Λαμπρούση: Παρουσίαση - Ομάδες - Αγώνες - Στατιστικά globalsportsarchive.com
* Τζίνα Λαμπρούση: Ατομικά στοιχεία - Ομάδες καριέρας www.greekvolley.gr
* Τζίνα Λαμπρούση: Ευρωπαϊκή παρουσία www-old.cev.eu
* Συνέντευξη στις 28.03.2016 www.contra.gr 
* Πανευρωπαϊκό 2014: Ελλάδα-Σλοβακία 1-3 www.volleynews.gr 
* Μεσογειακοί 2013 www.volleynews.gr 
* Το «αντίο» της Μιλούζ στην ταλαντούχα διεθνή μπλοκέρ, Τζίνα Λαμπρούση  (Οι τίτλοι που κατέκτησε) www.onsports.gr 
* Πρωταθλήτρια Γαλλίας η Τζίνα Λαμπρούση www.greekvolley.gr 
* Η Ηπειρώτισσα διεθνής βολεϊμπολίστρια μετά τον Ολυμπιακό «έλαμψε» και στη Μιλούζ (Συνέντευξη 06.07.2021) ipiros.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΟΣΦΠ